TACLOBAN CITY - Iguin evacuate na an guin babana-bana 50 ka pamilya o maabot 200 ka tawu ha usa nga bgry. ha Sogod So. Leyte.
Ha impormasyon nga nakuha han Bombo Radyo Taclokan tikang kan Reg. Director Rey Gozon han OCD8, guinhayag hini nga kagab-e pa lumapwas an salog ha Brgy. Conception Uno ha mao nga lugar rason agud ig-evacuate na an nauukoy ha mga lugar nga naapektuhan han baha.
Ha Brgy. Tag-abaca naman Abuyog Leyte nagpapabilin nga unpassable an usa nga kalsada mahitungod han natabo nga landslide kagab-e ha mao nga lugar mahitungod han waray hunong nga uuran.
Kasumpay hini, mahugot na an guinhihimu nga clearing operation han DPWH para maagian an mao nga karsada kumo nagsisirbi kumo pangunahon nga aragi-an tikang abuyog leyte pakadto So. Leyte.
Samtang nanawagan naman hi Gozon ha publiko nga maging alerto ha ngatanan nga oras ha posibli pa nga pag kusog hit uuran.
war_Latn war_Latn war_Latn war_Latn war_Latn